Diari Oficial de la Generalitat Valenciana


Sumari del DOGV 6629, del 13-10-2011 (2011/10355)

RESOLUCIÓ de 26 de setembre de 2011, del conseller d'Hisenda i Administració Pública, per la qual es disposa l'execució de la Sentència 1285/2008, del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6629

Data del DOGV
:   13-10-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/10617


Data del document
:   26-09-2011

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

RESOLUCIÓ de 26 de setembre de 2011, del conseller d'Hisenda i Administració Pública, per la qual es disposa l'execució de la Sentència 1285/2008, del Tribunal Superior de Justícia de la Comunitat Valenciana.  
  
 [2011/10619]  
Per Orde de 15 de novembre de 2004, de la Conselleria de Justícia i Administracions Públiques (DOGV núm. 4887, de 19.11.04), es van convocar proves selectives d'accés al grup D, sector Administració General, accés lliure (Convocatòria 02/04) corresponents a l'Oferta d'Ocupació Pública de la Generalitat Valenciana de 2004.   
Per Acord del Tribunal de Selecció, de 23 de novembre de 2006, es van fer pública la relació definitiva de persones aspirants aprovades, així com les puntuacions definitives del barem.  
Disconforme amb el contingut de tal Acord, l'aspirant Rafael Aparisi Payán va interposar recurs d'alçada davant de l'òrgan convocant, per considerar que la valoració del mèrit experiència professional de l'interessat, realitzada pel Tribunal de Selecció, no s'ajustava al que disposen les bases de la convocatòria.  
El recurs va ser desestimat per Resolució de 5 d'abril de 2007, del conseller de Justícia, Interior i Administracions Públiques. Ultimada la via administrativa, l'interessat va impugnar en seu jurisdiccional la resolució recaiguda en alçada i confirmatòria de l'Acord de 23 de novembre de 2006.  
El recurs contenciós administratiu va ser fallat estimatòriament per la Sentència 1285/2008, de 19 de desembre, del Tribunal Superior de Justícia de la Comunitat Valenciana, Sala Contenciosa Administrativa, Secció Segona.  
Per la representació processal de la Generalitat, es va interposar recurs de cassació contra la Sentència 1285/2008, de 19 de desembre. El recurs, que es va formular a l'empara del motiu de l'article 88.1 d) de la Llei Jurisdiccional, es va decidir, per Sentència de 18 de maig de 2011, del Tribunal Suprem, Sala Tercera, Secció Setena. En l'últim grau de la jurisdicció, l'Alt Tribunal va desestimar la pretensió casacional de la part recurrent, en no apreciar, en la instrucció del recurs, incorrecció en les conclusions processals obtingudes en la instància.  
Rebutjats els motius invocats en el recurs especial, la Sentència 1285/2008 va guanyar fermesa i va adquirir autoritat de cosa jutjada.  
La part dispositiva de la Sentència 1285/2008, recaiguda en interlocutòries 940/07, estima el recurs contenciós administratiu i, amb anul·lació de la resolució enjudiciada, reconeix, com a situació jurídica individualitzada, "el dret de l'actor que en la fase del concurs (?) se li bareme conforme a l'apartat experiència professional 1.3 amb 0.05 punts, per cada mes complet [de] treball, els períodes de treball realitzats per a l'empresa privada Bobifil, SL, i s'haurà de modificar, si fa al cas, la llista definitiva de puntuació de l'esmentada Convocatòria per a la seua inclusió, si és procedent, en el lloc que d'acord amb la dita puntuació corresponga."  
Vista l'Acta de 20 de setembre de 2011, del Tribunal de Selecció de la referida Convocatòria 02/2004.  
Atesos els pronunciaments continguts en la resolució de la Sentència 1285/2008, del Tribunal Superior de Justícia de la Comunitat Valenciana, i de conformitat amb el que disposen l'article 118 de la Constitució Espanyola, així com els articles 17.2 de la Llei Orgànica 6/1985, de l'1 de juliol, del Poder Judicial, i 103.2 de la Llei 29/1998, de 13 de juliol, Reguladora de la Jurisdicció Contenciosa Administrativa, que estableixen l'obligatorietat de compliment de les sentències i la resta de resolucions fermes dictades pels tribunals de Justícia, resolc  
  
  
Primer. Declarar, a proposta del Tribunal de Selecció, que a l'aspirant Rafael Aparisi Payán, amb DNI 33228502, li corresponen 13,20 punts en l'epígraf 1.3 de l'apartat A (experiència professional) del barem de la fase de concurs, amb la qual cosa obté una puntuació definitiva en la fase de concurs de 35,00 punts i, conseqüentment, la qualificació final de 75,69 punts en el concurs oposició de la Convocatòria 02/04, d'accés al grup D, sector Administració General, accés lliure.   
  
Segon. Incloure Rafael Aparisi Payán, amb el número d'orde 544 bis, en l'annex I de la Resolució de 4 de maig de 2007, del conseller de Justícia, Interior i Administracions Públiques, per la qual es publica la relació d'aspirants que han superat les proves selectives d'accés al grup D, sector administració general, accés lliure, Convocatòria 2/2004 (DOCV núm. 5509, de 10.05.07)  
  
Tercer. En el termini de 20 dies hàbils, comptadors des de l'endemà de la publicació de la present Resolució en el Diari Oficial de la Comunitat Valenciana, l'aspirant proposat haurà de presentar, davant de la Direcció General de Recursos Humans de la Secretaria Autonòmica d'Administració Pública d'aquesta Conselleria, els documents següents:  
1) Fotocòpia del DNI o certificat de naixement, expedit pel registre civil corresponent o document equivalent per als nacionals d'altres estats, a què fa referència la base 2.1 de la convocatòria, degudament acarada.  
2) Fotocòpia acarada del títol acadèmic de Graduat Escolar, Graduat en Educació Secundària, Formació Professional i o equivalent.  
  
En el cas de titulacions obtingudes a l'estranger haurà d'estar-se en possessió de la credencial que acredite la seua homologació.  
3) Declaració jurada de no haver estat separat, per mitjà d'expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial.  
4) Certificat mèdic, acreditatiu de posseir la capacitat física i psíquica necessària per a l'exercici de les funcions dels llocs de treball oferits.  
5) Els coneixements de valencià s'acreditaran per mitjà de la presentació dels certificats, diplomes o títols que hagen estat homologats per la Generalitat, o per mitjà de la realització d'un exercici específic a aquest efecte. Si l'interessat no pot acreditar els dits coneixements, haurà de realitzar els cursos de perfeccionament, que amb aquesta finalitat es realitzaran a través de l'Institut Valencià d'Administració Pública (IVAP) en coordinació amb la Junta Qualificadora de Coneixements de Valencià.  
  
Quart. Si dins del termini indicat, i llevat de casos de força major, l'aspirant no presenta la documentació acreditativa o se'n dedueix que no té algun dels requisits exigits, no podrà ser nomenat personal de la Generalitat, sense perjudici de la responsabilitat en què poguera haver incorregut per falsedat en la seua sol·licitud de participació.  
  
  
Cinqué. Davant de la present Resolució, podrà promoure's, per les parts legitimades, incident d'execució de sentència, davant de la Sala Contenciosa Administratiu del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
  
València, 26 de setembre de 2011.- El conseller d'Hisenda i Administració Pública: José Manuel Vela Bargues.